คือมีอาการคล้ายคนท้องทุกอย่างคะแต่ตรวจปัสสาวะแล้วขึ้นแค่ขีดเดียวประจำเดือนครั้งสุดท้ายวันที่18ต.ค.จนตอนนี้ยังไม่มาเลยคะมีคนรู้จักตรวจไม่เจอเหมือนกัน มาตรวจเจอตอนอายุครรภ์6เดือนปกติประจำเดือนไม่เคยขาดคะอยากถามให้แน่ใจคะ
สวัสดีค่ะ หากประจำเดือนมาช้ากว่า 35 วันจะจัดว่าช้ากว่าปกติ อาจมีสาเหตุมาจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าแต่โดยปกติแล้วชุดตรวจการตั้งครรภ์ให้ผลค่อนข้างแม่นยำค่ะ ตรวจเจอได้ตั้งแต่อายุครรภ์ยังน้อย และถ้ามีการตั้งครรภ์จริง จะไม่มีเลือดประจำเดือนออกมาค่ะ